Here is a page extracted from Wikipedia that may contain CSS, HTML, and a lot of unformatted text.

Title: Bolo do caco
Content: O bolo do caco ye un pan de trigo tipico d'a rechión de Madeira que puet trobar-se tanto en a isla de Madeira como en a isla de Porto Santo. Se consume como dentrata, acompanyamiento u como plato prencipal.

Preparación 
Se fa con farina de trigo, emprenyatuera, augua y sal. Con istos ingredients se fa una masa, que ha de fermentar mientres tres días. Cuan remata iste periodo, se forman con a masa tortetas de 3 cm de gordaria y a o menos un palmo de diametro. Se fa cocer tradicionalment sobre una piedra de basalto, debidament calient ta iste efecto, dica que se tien una temperatura alta. Hue, ye posible adquirir placas de cimento, que puede substituir a la piedra antiga. O bolo se mete dencima d'a piedra y ye cueto dica adquirir una crosta fina, liucherament cremata. Contino, se chira, ta que sía bien cueto por os dos costatos.

Consumo 
Puet consumir-se calient, como dentrata d'una chenta, untato com manteca d'allo, u mesmo como plato prencipal. Se gosa fer servir en a confección de sandwiches tenendo como base o bolo do caco y os mas variatos ingredients, como pizca, pernil, peixe-espada u pulpo, por citar beluns.

Gastronomía de Madeira
Pan